CELEX: C2004/094/135
Language: fi
Date: 2004-04-17 00:00:00
Title: Mohammad Reza Fardoomin ja Marie José Reinardin 9.2.2004 Euroopan yhteisöjen komissiota vastaan nostama kanne

17.4.2004   
            
            
               FI
            
            
               Euroopan unionin virallinen lehti
            
            
               C 94/49
            
         Mohammad Reza Fardoomin ja Marie José Reinardin 9.2.2004 Euroopan yhteisöjen komissiota vastaan nostama kanne
   (Asia T-43/04)
   (2004/C 94/135)
   Oikeudenkäyntikieli: ranska
   Mohammad Reza Fardoom ja Marie José Reinard, kotipaikka Luxemburg, ovat nostaneet 9.2.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajien edustajina ovat asianajajat Gilles Bounéou ja Fréderic Frabetti ja prosessiosoite on Luxemburgissa.
   Kantajat vaativat, että ensimmäisen oikeusasteen tuomioistuin
   
               —
            
            
               kumoaa kantajia koskevat arvioinnit vuosilta 2001 ja 2002
            
         
               —
            
            
               toissijaisesti kumoaa kantajista ajalta 1.7.2001—31.12.2002 laaditut arviointikertomukset
            
         
               —
            
            
               lausuu oikeudenkäyntikuluista ja velvoittaa komission korvaamaan ne.
            
         
      Oikeudelliset perusteet ja pääasialliset perustelut
   
   Kantajat, jotka ovat komission virkamiehiä, riitauttavat vuosilta 2001 ja 2002 suoritetut arvioinnit ja toissijaisesti heistä ajalta 1.7.2001—31.12.2002 laaditut arviointikertomukset.
   Kantajat väittävät henkilöstösääntöjen 26 artiklaa rikotun. He toteavat, että sellaisten sähköisten lomakkeiden käyttöönottoa, jotka täytetään suoraan näytölle ja tallennetaan henkilöstöhallinnon uuteen tietojenkäsittelyjärjestelmään, voidaan pitää rinnakkaisina asiakirjavihkoina.
   Kantajat väittävät lisäksi henkilöstösääntöjen 43 artikaa rikotun. Tavoitekeskiarvon vahvistaminen ja astioiden yhtymismenettely velvoittavat arvioijia ja näin rajoittavat heidän arviointivapauttaan virkamiesten suorituksia arvioitaessa.
   Kantajat vetoavat kanteensa tueksi myös seuraaviin seikkoihin:
   
               —
            
            
               henkilöstösääntöjen 43 artiklaa koskevista yleisistä täytäntöönpanosäännöksistä tehtyä komission päätöstä on rikottu
            
         
               —
            
            
               arviointiopasta ja henkilöstön arviointia koskevaa erityistä opasta (2001—2002) on rikottu
            
         
               —
            
            
               syrjintäkiellon periaatetta on loukattu
            
         
               —
            
            
               mielivaltaisen menettelyn kieltoa, perusteluvelvollisuutta ja toimivallan väärinkäyttökieltoa koskevia periaatteita on loukattu
            
         
               —
            
            
               perusteltua luottamusta on loukattu ja sääntöä ”patere legem quam ipse fecisti” on rikottu
            
         
               —
            
            
               huolenpitovelvollisuutta on rikottu.